title: 2010/599/EU: A Tanács határozata ( 2010. október 1. ) a Régiók Bizottsága egy spanyol póttagjának kinevezéséről

text:
               7.10.2010

               HU

               Az Európai Unió Hivatalos Lapja

               L 264/14

         A TANÁCS HATÁROZATA
   (2010. október 1.)
   a Régiók Bizottsága egy spanyol póttagjának kinevezéséről
   (2010/599/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a spanyol kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU és 2010/29/EU határozatot (1).

               (2)

               Gabriel AMER AMER hivatali idejének lejártát követően a Régiók Bizottsága egy tagjának helye megüresedett,

         ELFOGADTA A KÖVETKEZŐ HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottsága póttagjává nevezi ki a következő személyt:

               —

               D. Jordi BAYONA LLOPIS

                  Director General de Acción Exterior y Relaciones con la Unión Europea

                  Gobierno de las Illes Balears

         2. cikk
   Ez a határozat az elfogadásának napján lép hatályba.

      Kelt Brüsszelben, 2010. október 1-jén.

            a Tanács részéről

            az elnök

         S. VANACKERE

      (1)  HL L 348., 2009.12.29., 22. o. és HL L 12., 2010.1.19., 11. o.


title: 2004/732/KKBP:A Politikai és Biztonsági Bizottság BiH/1/2004 Határozata (2004. szeptember 21.) harmadik államoknak az Európai Unió boszniai és hercegovinai katonai műveletéhez történő hozzájárulása elfogadásáról

text:
               27.10.2004

               HU

               Az Európai Unió Hivatalos Lapja

               L 324/20

      A POLITIKAI ÉS BIZTONSÁGI BIZOTTSÁG BiH/1/2004 HATÁROZATA

   (2004. szeptember 21.)
   harmadik államoknak az Európai Unió boszniai és hercegovinai katonai műveletéhez történő hozzájárulása elfogadásáról
   (2004/732/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Uniót létrehozó szerződésre és különösen annak 25. cikke harmadik bekezdésére,
   tekintettel az Európai Unió boszniai és hercegovinai katonai műveletéről szóló, 2004. július 12-i 2004/570/KKBP tanácsi együttes fellépésre (1) és különösen annak 11. cikke második bekezdésére a harmadik államok részvételéről,
   mivel:

               (1)

               A Politikai és Biztonsági Bizottság kérésére, valamint az Európai Unió Katonai Bizottsága (EUKB) által kijelölt feladatoknak megfelelően, az EU műveleti parancsnoka és az EU-erők főparancsnoka irányításával 2004. szeptember 15-én lezajlottak a katonai erők létrehozásával és a személyzeti ellátottsággal foglalkozó konferenciák.

               (2)

               2004. szeptember 20-án az EU műveleti parancsnokának a harmadik államok hozzájárulásaira vonatkozó ajánlását követően az EUKB megállapodott abban, hogy javasolja a Politikai és Biztonsági Bizottságnak e harmadik államok hozzájárulásainak elfogadását.

               (3)

               Az Európai Tanács 2002. december 12. és 13-i koppenhágai ülésén nyilatkozatot fogadott el, amelyben kijelentette, hogy a „Berlin plusz” rendelkezései és azok végrehajtása kizárólag azokra az EU-tagállamokra vonatkozik majd, amelyek egyben vagy NATO-tagállamok is, vagy a „Partnerség a Békéért” részes felei, és amelyek ennek megfelelően a NATO-val kétoldalú biztonsági megállapodást kötöttek,

         ELFOGADTA EZT A HATÁROZATOT:
   1. cikk
   Harmadik államok hozzájárulásai
   A katonai erők létrehozásával és a személyzeti ellátottsággal foglalkozó konferenciákat követően az EU boszniai és hercegovinai katonai műveletére a mellékletben felsorolt harmadik államok hozzájárulásait fogadták el.
   2. cikk
   Hatálybalépés
   Ez a határozat az elfogadása napján lép hatályba.

      Kelt Brüsszelben, 2004. szeptember 21-én.

            a Politikai és Biztonsági Bizottság részéről

            az elnök

         A. HAMER

      (1)  HL L 252., 2004.7.28., 10. o.

      MELLÉKLET
      AZ 1. CIKKBEN EMLÍTETT HARMADIK ÁLLAMOK

                  —

                  Argentína

                  —

                  Bulgária

                  —

                  Kanada

                  —

                  Chile

                  —

                  Marokkó

                  —

                  Új-Zéland

                  —

                  Norvégia

                  —

                  Románia

                  —

                  Svájc

                  —

                  Törökország


title: A Tanács határozata (1980. január 21.) a közegészségügyi vezető tisztségviselők bizottságának létrehozásáról szóló 75/365/EGK határozat módosításáról

text:
Fontos jogi nyilatkozat

|

31980D0157

Hivatalos Lap L 033 , 11/02/1980 o. 0015 - 0016 finn különkiadás fejezet 6 kötet 2 o. 0055  görög különkiadás: fejezet 06 kötet 2 o. 0086  svéd különkiadás fejezet 6 kötet 2 o. 0055  spanyol különkiadás fejezet 06 kötet 2 o. 0102  portugál különkiadás fejezet 06 kötet 2 o. 0102

		A Tanács határozata(1980. január 21.)a közegészségügyi vezető tisztségviselők bizottságának létrehozásáról szóló 75/365/EGK határozat módosításáról(80/157/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel a Bizottság határozattervezetére,mivel a Tanács a 75/365/EGK határozatával [1] létrehozta a közegészségügyi vezető tisztségviselők bizottságát, amelynek feladata az orvosok letelepedési jogáról és a szolgáltatásnyújtás szabadságáról szóló irányelvek végrehajtása során esetleg felmerülő nehézségek felfedése és elemzése, a tagállamokban az orvosi ellátás nyújtásának feltételeire vonatkozó összes lényeges információ összegyűjtése, továbbá olyan vélemény megfogalmazása, amely irányt mutathat a Bizottságnak az említett irányelvek módosítására irányuló munkájában;mivel az említett határozatot a 77/455/EGK [2] és a 78/689/EGK [3] határozat módosította, amely a közegészségügyi vezető tisztségviselők bizottságát a Tanács által a letelepedési jognak és a szolgáltatásnyújtás szabadságának az általános ápolók és fogorvosok általi eredményes gyakorlása érdekében elfogadott intézkedések alkalmazása kapcsán ugyanezzel a feladattal bízza meg;mivel a Tanács által a letelepedési jognak és a szolgáltatásnyújtás szabadságának eredményes gyakorlása érdekében elfogadott intézkedések alkalmazása, valamint a szülésznők tevékenysége tekintetében a törvényi, rendeleti és közigazgatási rendelkezések összehangolása problémákhoz vezethet, amelyeket közösen kell megvizsgálni;mivel ezzel a feladattal a közegészségügyi vezető tisztségviselők bizottságát kell megbízni;mivel az említett bizottság feladatkörét ennek megfelelően ki kell terjeszteni,A KÖVETKEZŐKÉPPEN HATÁROZOTT:1. cikk"2. cikkA bizottság feladata:- a 75/362/EGK [4], a 75/363/EGK [5], a 77/452/EGK [6], a 77/453/EGK [7], a 78/686/EGK [8], a 78/687/EGK [9], a 80/154/EGK [10], valamint a 80/155/EGK [11] irányelv végrehajtása során esetleg felmerülő nehézségek felfedése és elemzése,- az összes lényeges információ összegyűjtése a következőkről:- az általános és szakorvosi ellátás nyújtásának feltételei a tagállamokban,- az általános ápolók által nyújtott betegápolás feltételei a tagállamokban,- a fogorvosok által nyújtott általános és szakorvosi ellátás feltételei a tagállamokban,- a szülésznők tevékenységének feltételei a tagállamokban,- a Bizottságnak a fent említett irányelvek módosítására irányuló munkájához irányt mutató vélemény megfogalmazása."Kelt Brüsszelben, 1980. január 21-én.a Tanács részérőlaz elnökG. Marcora[1] HL L 167., 1975.6.30., 19. o.[2] HL L 176., 1977.7.15., 13. o.[3] HL L 233., 1978.8.24., 17. o.[4] HL L 33., 1980.2.11., 1. o.[5] HL L 33., 1980.2.11., 14. o.[6] HL L 176., 1977.7.15., 1. o.[7] HL L 176., 1977.7.15., 8. o.[8] HL L 233., 1978.8.24., 1. o.[9] HL L 233., 1978.8.24., 10. o.[10] HL L 33., 1980.2.11., 1. o.[11] HL L 33., 1980.2.11., 8. o.--------------------------------------------------


title: Az eljárási szabályzat: a 139. cikk alkalmazhatóságának kiterjesztése Az Európai Parlament 2009. március 11-i határozata az eljárási szabályzat 139. cikke alkalmazhatóságának a hetedik parlamenti ciklus végéig történő kiterjesztéséről

text:
               1.4.2010

               HU

               Az Európai Unió Hivatalos Lapja

               CE 87/186

         2009. március 11., szerdaAz eljárási szabályzat: a 139. cikk alkalmazhatóságának kiterjesztése
   P6_TA(2009)0116
   Az Európai Parlament 2009. március 11-i határozata az eljárási szabályzat 139. cikke alkalmazhatóságának a hetedik parlamenti ciklus végéig történő kiterjesztéséről
   2010/C 87 E/40

      Az Európai Parlament,

   tekintettel az EK-Szerződés 290. cikkére,
   tekintettel az Európai Gazdasági Közösség által használt nyelvek meghatározásáról szóló, 1958. április 15-i 1. sz. tanácsi rendeletre (1), melyet utoljára a 920/2005/EK tanácsi rendelet (2) módosított,
   tekintettel az Elnökség által 2008. november 17-én elfogadott, a többnyelvűséggel kapcsolatos magatartási kódexre,
   tekintettel az eljárási szabályzata 138. cikkétől történő eltérésről szóló 2006. december 13-i elnökségi határozatra és az Elnökség e határozatot követő, az eltérés hatályának a jelenlegi parlamenti ciklus végéig történő kiterjesztéséről szóló határozataira,
   tekintettel eljárási szabályzata 138. és 139. cikkére,

               A.

               mivel eljárási szabályzata 138. cikke értelmében valamennyi parlamenti dokumentumot a hivatalos nyelveken kell megfogalmazni és a valamennyi képviselőnek jogában áll az általa választott hivatalos nyelven felszólalni a Parlamentben, a többi hivatalos nyelvre történő tolmácsolással,

               B.

               mivel az eljárási szabályzata 139. cikke értelmében a 138. cikktől való eltérés a hatodik parlamenti ciklus végéig lehetséges, ha és amennyiben valamely hivatalos nyelven a megfelelő intézkedések ellenére nem áll rendelkezésre elegendő létszámú tolmács és fordító; mivel minden egyes olyan hivatalos nyelv esetében, amely tekintetében eltérésre van szükség, az Elnökség a főtitkár javaslatára alapján megállapítja, hogy teljesülnek-e az előírt feltételek, és az Elnökség hat havonta felülvizsgálja határozatát,

               C.

               mivel 2006. december 13-án az Elnökség elfogadta, hogy a máltai, román, bolgár és ír nyelvekből megfelelő nyelvi lefedettség biztosítása tekintetében tapasztalt nehézségek miatt ezen nyelvek mindegyike esetében teljesültek a 138. cikktől való eltéréssel kapcsolatos feltételek; mivel a következő elnökségi határozatok ezen eltérések hatályát kiterjesztették az alábbiak szerint: 2009. január 1-től a parlamenti ciklus végéig eltérés alkalmazandó a bolgár és a román nyelv (tolmácsolás), a cseh nyelv (tolmácsolás a Tanács cseh elnöksége alatt), a máltai nyelv (tolmácsolás és fordítás) és az ír nyelv (tolmácsolás, fordítás és jogász-nyelvészi ellenőrzés) tekintetében,

               D.

               mivel a 920/2005/EK tanácsi rendelet ötéves időszakra ideiglenes (megújítható) eltérést tesz lehetővé az ír nyelv tekintetében,

               E.

               mivel valamennyi megfelelő óvintézkedés ellenére az ír és máltai nyelvi kapacitás várhatóan nem tesz lehetővé teljes körű tolmácsolási szolgáltatást ezeken a nyelveken a hetedik parlamenti ciklus kezdetétől; mivel bizonyos egyéb nyelvek esetében, bár elegendő kapacitás fog rendelkezésre állni a Parlament szokásos tevékenységeiből eredő szükségletek kielégítésére, előfordulhat, hogy a hetedik parlamenti ciklus alatt a tolmácsok nem állnak megfelelő számban rendelkezésre az érintett tagállamok tanácsi elnökségei során várható további szükségletek teljes körű kielégítésére,

               F.

               mivel a fenntartott és folyamatos intézményközi erőfeszítések ellenére a képzett fordítók és jogász-nyelvészek száma várhatóan még mindig annyira korlátozott lesz az ír nyelv tekintetében, hogy a belátható jövőben e nyelv tekintetében csak csökkentett lefedettség biztosítható; mivel a 920/2005/EK tanácsi rendelet értelmében az Európai Unió 2007. január 1-je előtt elfogadott jogszabályait (közösségi vívmányok) nem kell ír nyelvre fordítani; mivel az eltéréssel kapcsolatos, e rendeletben meghatározott intézkedések eredményeként jelenleg kizárólag az együttdöntési eljárással hozott rendeletekre irányuló bizottsági javaslatokat nyújtják be ír nyelven, és amíg ez a helyzet fennáll, nem áll a parlament szolgálatainak módjában a többi jogi aktus tekintetében ír nyelvi változatokat készíteni,

               G.

               mivel a hetedik parlamenti ciklus alatt újabb európai államok válhatnak az Európai Unió tagjaivá; mivel az érintett új nyelvek esetében előfordulhat, hogy a nyelvi személyzet nem áll rendelkezésre elegendő számban a csatlakozás napjától, ami átmeneti intézkedéseket követel meg;

               H.

               mivel a 139. cikk (4) bekezdése úgy rendelkezik, hogy az Elnökség indokolt ajánlása alapján a Parlament a parlamenti ciklus végén úgy határozhat, hogy kiterjeszti ezen cikk hatályát,

               I.

               mivel az előbbiek tükrében az Elnökség azt javasolta, hogy a 139. cikk hatályát terjesszék ki a hetedik parlamenti ciklus végéig;

               1.

               úgy határoz, hogy az eljárási szabályzat 139. cikke alkalmazhatóságát a hetedik parlamenti ciklus végéig kiterjeszti;

               2.

               utasítja elnökét, hogy továbbítsa ezt a határozatot a Tanácsnak és a Bizottságnak tájékoztatás céljából.

      (1)  HL 17., 1958.10.6, 385. o.

      (2)  HL L 156., 2005.6.18., 3. o.


title: A Tanács (KKBP) 2015/837 határozata (2015. május 28.) a Szíriával szembeni korlátozó intézkedésekről szóló 2013/255/KKBP határozat módosításáról

text:
               29.5.2015

               HU

               Az Európai Unió Hivatalos Lapja

               L 132/82

         A TANÁCS (KKBP) 2015/837 HATÁROZATA
   (2015. május 28.)
   a Szíriával szembeni korlátozó intézkedésekről szóló 2013/255/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2013. május 31-én elfogadta a 2013/255/KKBP határozatot (1).

               (2)

               A Tanács 2014. május 28-án elfogadta a 2014/309/KKBP határozatot (2), amelyben 2015. június 1-jéig meghosszabbította a 2013/255/KKBP határozatban előírt korlátozó intézkedések hatályát.

               (3)

               A 2013/255/KKBP határozat felülvizsgálata alapján a korlátozó intézkedések hatályát 2016. június 1-jéig meg kell hosszabbítani.

               (4)

               A helyzet súlyosságára tekintettel további egy személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 2013/255/KKBP határozat I. mellékletében foglalt jegyzékébe.

               (5)

               Egy személyt törölni kell a korlátozó intézkedések hatálya alá tartozó természetes és jogi személyeknek, szervezeteknek és szerveknek a 2013/255/KKBP határozat I. mellékletében foglalt jegyzékéből.

               (6)

               A 2013/255/KKBP határozat I. mellékletének A. szakaszában foglalt jegyzékben szereplő egyes személyekre vonatkozó adatokat naprakésszé kell tenni.

               (7)

               A Törvényszék 2014. július 9-i T-329/12. és a T-74/13. sz. egyesített, Mazen Al-Tabbaa kontra Tanács (3) ügyekben valamint a Törvényszék 2015. február 26-i T-652/11. sz., Bassam Sabbagh kontra Tanács (3) ügyben hozott ítéleteit követően Mazen Al-Tabbaa és Bassam Sabbagh lekerült a korlátozó intézkedések hatálya alá tartozó természetes és jogi személyeknek, szervezeteknek és szerveknek a 2013/255/KKBP határozat I. mellékletében foglalt jegyzékéről.

               (8)

               Ezenfelül az Egyesült Nemzetek Biztonsági Tanácsa 2015. február 12-én elfogadta a 2199 (2015) sz. határozatot, melynek 17. pontja megtiltja a Szíriából 2011. március 15-ét követően illegálisan kivitt szíriai kulturális javak és egyéb régészeti, történelmi, kulturális, különleges tudományos és vallási jelentőséggel bíró tárgyak kereskedelmét.

               (9)

               A 2013/255/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/255/KKBP határozat a következőképpen módosul:

               1.

               A 13a. cikk helyébe a következő szöveg lép:
               „13a. cikk
               Tilos azon kulturális javak vagy egyéb régészeti, történelmi, kulturális, különleges tudományos és vallási jelentőséggel bíró tárgyak behozatala, kivitele, átadása, illetve az azokkal kapcsolatos közvetítői szolgáltatások nyújtása, amelyeket 2011. március 15-én vagy azt követően jogellenesen távolítottak el Szíriából, vagy amelyeknél megalapozott a gyanú, hogy azokat jogellenesen távolítottak el Szíriából. A tilalom nem alkalmazandó, amennyiben a kulturális javakat bizonyíthatóan visszaszállítják jogos tulajdonosaiknak Szíriába.
               Az Unió megteszi az ahhoz szükséges intézkedéseket, hogy meghatározza az e cikk hatálya alá tartozó javak és tárgyak körét.”

               2.

               A 34. cikk helyébe a következő szöveg lép:
               „34. cikk
               Ez a határozat 2016. június 1-jéig alkalmazandó. A határozatot folyamatosan felül kell vizsgálni. A határozat megújítható, vagy adott esetben módosítható, amennyiben a Tanács úgy ítéli meg, hogy annak céljai nem valósultak meg.”

         2. cikk
   A 2013/255/KKBP határozat I. melléklete az e határozat mellékletében foglaltak szerint módosul.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2015. május 28-án.

            a Tanács részéről

            az elnök

         E. RINKĒVIČS

      (1)  A Tanács 2013/255/KKBP határozata ( 2013. május 31. ) a Szíriával szembeni korlátozó intézkedésekről (HL L 147., 2013.6.1., 14. o.).

      (2)  A Tanács 2014/309/KKBP határozata ( 2014. május 28. ) a Szíriával szembeni korlátozó intézkedésekről szóló 2013/255/KKBP határozat módosításáról (HL L 160., 2014.5.29., 37. o.).

      (3)  Még nem tették közzé.

      MELLÉKLET

                  I.

                  A személyeknek a 2013/255/KKBP határozat I. mellékletének A. szakaszában foglalt jegyzéke a következő személlyel egészül ki:

                              Név

                              Azonosító adatok

                              A jegyzékbe vétel okai

                              A jegyzékbe vétel időpontja

                              206.

                           Muhamad (
                                 ) (más néven: Mohamed, Muhammad) Mahalla (
                                 ) (más néven: Mahla, Mualla, Maalla, Muhalla) tábornok

                              Születési hely: Jableh/Lattakia tartomány

                              A szíriai katonai hírszerzés (SMI) belügyekkel foglalkozó 293. sz. részlegének a vezetője 2015 áprilisa óta. Felelős a damaszkuszi és a Damaszkusz környéki polgári lakosság elnyomásában és az ellenük irányuló erőszakos fellépésben.
                              A politikai biztonsági szolgálat korábbi vezetője (2012), a szíriai köztársasági őrezred tisztje és a politikai biztonsági igazgatóság igazgatóhelyettese. A katonai rendőrség vezetője és a Nemzetbiztonsági Hivatal tagja.

                              2015.5.29.

                  II.

                  Az alábbi személyre vonatkozó bejegyzést törölni kell a személyeknek a 2013/255/KKBP határozat I. mellékletének A. szakaszában foglalt jegyzékéből:
                  11. Rustum () Ghazali ()

                  III.

                  A 2013/255/KKBP határozat I. mellékletének A. szakaszában az alábbi személyekre vonatkozó bejegyzések helyébe a következő bejegyzések lépnek:

                              Név

                              Azonosító adatok

                              A jegyzékbe vétel okai

                              A jegyzékbe vétel időpontja

                              3.

                           Ali (
                                 ) Mamluk (
                                 ) (más néven: Mamlouk)

                              Születési idő: 1946.2.19.;
                              születési hely: Damaszkusz;
                              diplomata-útlevél száma: 983

                              A Nemzetbiztonsági Hivatal igazgatója. A szíriai hírszerző szolgálat (GID) korábbi vezetője; részvétel a tüntetők elleni erőszakos fellépésben.

                              2011.5.9.

                              6.

                           Muhammad (
                                 ) Dib (
                                 ) Zaytun (
                                 ) (más néven: Mohammed Dib Zeitoun; más néven: Mohamed Dib Zeitun)

                              Születési idő: 1951.5.20.;
                              születési hely: Damaszkusz;
                              diplomata-útlevél száma: D000001300

                              Az Általános Biztonsági Igazgatóság vezetője; részvétel a tüntetők elleni erőszakos fellépésben.

                              2011.5.9.

                              16.

                           Faruq (
                                 ) (más néven: Farouq, Farouk) Al Shar' (
                                 ) (más néven: Al Char', Al Shara', Al Shara)

                              Születési idő: 1938.12.10.

                              Szíria korábbi alelnöke; részvétel a polgári lakosság elleni erőszakos fellépésben.

                              2011.5.23.

                              37.

                           Rafiq (
                                 ) (más néven: Rafeeq) Shahadah (
                                 ) (más néven: Shahada, Shahade, Shahadeh, Chahada, Chahade, Chahadeh, Chahada) dandártábornok

                              A szíriai katonai hírszerzés (SMI) belügyekkel foglalkozó 293. sz. damaszkuszi részlegének korábbi vezetője; közvetlen részvétel a damaszkuszi polgári lakosság elnyomásában és az ellenük irányuló erőszakos fellépésben. Bashar Al-Assad elnök tanácsadója stratégiai kérdésekben és a katonai hírszerzés területén.

                              2011.8.23.

                              42.

                           Nawful (
                                 ) (más néven: Nawfal, Nofal, Nawfel) Al-Husayn (
                                 ) (más néven: Al-Hussain, Al-Hussein) dandártábornok

                              A szíriai katonai hírszerzés (SMI) idlibi részlegének a vezetője; közvetlen részvétel az Idlib tartományi polgári lakosság elnyomásában és az ellenük irányuló erőszakos fellépésben.

                              2011.8.23.

                              44.

                           Muhammed (
                                 ) (más néven: Muhamad) Zamrini (
                                 ) (más néven: Zamreni) dandártábornok

                              A szíriai katonai hírszerzés (SMI) homszi részlegének a vezetője; közvetlen részvétel a homszi polgári lakosság elnyomásában és az ellenük irányuló erőszakos fellépésben.

                              2011.8.23.

                              53.

                           Adib (
                                 ) Mayaleh (
                                 ) (más néven: André Mayard)

                              Születési év: 1955.5.15.
                              születési hely: Bassir

                              Adib Mayaleh a Szíriai Központi Bank vezetőjeként gazdasági és pénzügyi támogatást biztosít a szíriai rezsimnek.

                              2012.5.15.

                              55.

                           Lu'ai (
                                 ) (más néven: Louay, Loai) al-Ali (
                                 ) ezredes

                              A szíriai katonai hírszerzés deraa-i részlegének vezetője. Felelős a deraa-i tüntetők elleni erőszakért.

                              2011.11.14.

                              80.

                           Nazih (
                                 ) (más néven: Nazeeh) Hassun (
                                 ) (más néven: Hassoun) dandártábornok

                              A szíriai katonai hírszerzés damaszkusz környéki/Rif Dimashq-i részlegének vezetője, a szíriai légierő hírszerzésének korábbi vezetője. Katonai tisztviselő, aki részt vett a homszi polgári lakosság elleni erőszakban.

                              2011.12.1.

                              137.

                           Ibrahim (
                                 ) Ma'ala (
                                 ) (más néven: Maala, Maale, Ma'la) dandártábornok

                              A központi hírszerző szolgálat 285. egységének (Damaszkusz) igazgatója (a hivatalt 2011 végén Hussam Fendi dandártábornoktól vette át). Felelősség terheli fogva tartott ellenzékiek kínzásáért.

                              2012.7.24.


               2.9.2016

               HU

               Az Európai Unió Hivatalos Lapja

               C 324/16

         P8_TA(2015)0084
   Ivan Jakovčić mentelmi jogának felfüggesztése
   Az Európai Parlament 2015. március 25-i határozata az Ivan Jakovčić mentelmi jogának felfüggesztésére irányuló kérelemről (2014/2169(IMM))
   (2016/C 324/03)

      Az Európai Parlament,

               —

               tekintettel a sértett fél mint felperes ügyvédje által 2014. szeptember 5-én a pazini városi bíróságon (Horvátország) folyamatban lévő (K-143/14. számú) büntetőeljárással összefüggésben eljuttatott és 2014. október 23-án a plenáris ülésen bejelentett, az Ivan Jakovčić mentelmi jogának felfüggesztésére irányuló kérelemre,

               —

               tekintettel a Horvát Köztársaság Európai Unió melletti állandó képviselőjének 2014. február 14-i és 2015. január 16-i levelére, amelyekben megerősítette, hogy a horvát jog vonatkozó rendelkezései értelmében a sértett fél mint felperes kérheti az Európai Parlament horvát képviselői mentelmi jogának felfüggesztését;

               —

               miután eljárási szabályzata 9. cikke (5) bekezdésének megfelelően meghallgatta Ivan Jakovčićot,

               —

               tekintettel az Európai Unió kiváltságairól és mentességeiről szóló, 7. jegyzőkönyv 8. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,

               —

               tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én és 2011. szeptember 6-án és 2013. január 17-én hozott ítéletekre (1),

               —

               tekintettel a lengyelországi parlamenti mentelmi jogról szóló 2009. április 24-i állásfoglalására (2);

               —

               tekintettel a horvát parlament eljárási szabályzatának 23. és 28. cikkére;

               —

               tekintettel a horvát büntetőeljárási törvénykönyv 61. cikkének (1) bekezdésére;

               —

               tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,

               —

               tekintettel a Jogi Bizottság jelentésére (A8-0059/2015),

               A.

               mivel egy magánvádló ügyvédje kérte Ivan Jakovčić, az Európai Parlament képviselője mentelmi jogának felfüggesztését egy becsületsértés vádjával zajló büntetőeljárással összefüggésben;

               B.

               mivel 2014. február 14-i levelében a Horvát Köztársaság Európai Unió melletti állandó képviselője tájékoztatta az Európai Parlament elnökét, hogy az Európai Parlament horvát képviselői mentelmi jogának felfüggesztésére irányuló kérelemre vonatkozó különös eljárási szabályok hiányában a nemzeti parlamenti képviselők mentelmi jogának felfüggesztésére irányuló kérelmekre irányadó rendelkezések alkalmazandók, és hogy e rendelkezések értelmében bármely jogosult állami szerv, felperes mint sértett fél vagy magánvádló kérelmezheti az előzetes letartóztatás jóváhagyását vagy a büntetőeljárás megindítását valamely parlamenti képviselővel szemben;

               C.

               mivel 2015. január 16-i levelében a Horvát Köztársaság Európai Unió melletti állandó képviselője megerősítette, hogy a Jakovčić úr mentelmi jogának felfüggesztésére irányuló kérelemmel összefüggő ügyben a jogi eljárás ténylegesen folyamatban van az illetékes horvátországi bíróságon;

               D.

               mivel az Európai Unió kiváltságairól és mentességeiről szóló jegyzőkönyv 8. cikke értelmében az európai parlamenti képviselőket hivatali tisztségük gyakorlása során kinyilvánított véleményük vagy leadott szavazataik miatt semmilyen formában nem vethetik alá vizsgálatnak vagy peres eljárásnak, illetve nem vehetők őrizetbe;

               E.

               mivel e rendelkezés célja annak elvi szinten történő garantálása, hogy az európai parlamenti képviselők gyakorolhassák a szólás szabadságát, de mivel e szólásszabadsághoz fűződő jog rágalmazásra, becsületsértésre, gyűlöletkeltésre vagy mások tisztességének kétségbevonására nem jogosít fel;

               F.

               mivel a felfüggesztés iránti kérelem a Jakovčić úr ellen a horvát büntető törvénykönyv 147. cikkének (1) és (2) bekezdése szerint az általa állítólag a HRT horvát rádió- és televíziótársaságnak adott 2014. július 22-i interjú során tett becsületsértő kijelentésekkel összefüggésben indított büntetőeljáráshoz kapcsolódik;

               G.

               mivel a horvát büntetőeljárási törvény (Zakon o kaznenom postupku) 61. cikkének (1) bekezdése értelmében magánvádas eljárás esetén a magánvádat három hónapon belül be kell terjeszteni attól a naptól számítva, hogy a bűncselekmény és annak elkövetője a jogosult természetes vagy jogi személy számára ismertté vált;

               H.

               mivel a Parlament eljárási szabályzata 9. cikkének (2) bekezdése szerint a mentelmi jog felfüggesztésére irányuló kérelmeket haladéktalanul, de összetettségükre figyelemmel kell megvizsgálni;

               I.

               mivel az interjú időpontjában Jakovčić úr európai parlamenti képviselő volt; mivel azonban az állítólag általa tett kijelentések az említett hivatali idejét megelőzően történt ügyre vonatkoznak;

               J.

               mivel következésképpen a kérdéses kijelentések nem kapcsolódnak közvetlenül vagy nyilvánvalóan Jakovčić úr európai parlamenti képviselői feladatainak ellátásához, továbbá nem minősül a 7. jegyzőkönyv 8. cikkének értelmében vett európai parlamenti képviselői feladatainak gyakorlása során kifejtett véleménynek vagy leadott szavazatnak sem;

               K.

               mivel tehát nem tekinthető úgy, hogy Jakovčić úr európai parlamenti képviselői feladatainak ellátásával összefüggésben cselekedett;

               1.

               úgy véli, hogy a Jakovčić úr mentelmi jogának felfüggesztésére irányuló kérelmet az illetékes hatóság az eljárási szabályzat 9. cikkének (1) bekezdése értelmezésének megfelelően nyújtotta be, és ennek okán az elfogadhatónak minősül; úgy véli továbbá, hogy eljárási szabályzata 9. cikkének (2) bekezdése fényében a mentelmi jog felfüggesztéséről szóló döntés meghozatala tekintetében semmilyen határidő nem írható elő a Parlament számára;

               2.

               úgy határoz, hogy felfüggeszti Ivan Jakovčić mentelmi jogát;

               3.

               utasítja elnökét, hogy haladéktalanul továbbítsa ezt a határozatot és az illetékes bizottság jelentését a Horvát Köztársaság illetékes hatóságának és Ivan Jakovčićnak.

      (1)  A Bíróság 1964. május 12-i ítélete, Wagner kontra Fohrmann és Krier, 101/63, ECLI:EU:C:1964:28; a Bíróság 1986. július 10-i ítélete, Wybot kontra Faure és társai, 149/85, ECLI:EU:C:1986:310; a Törvényszék 2008. október 15-i ítélete, Mote kontra Európai Parlament, T-345/05, ECLI:EU:T:2008:440; a Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C 163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23.

      (2)  HL C 184. E, 2010.7.8., 72. o.


title: A Tanács határozata (2002. október 8.) az Európai Közösség és Japán közötti kölcsönös elismerésről szóló megállapodás megkötéséről szóló 2001/747/EK határozat módosításáról

text:
Fontos jogi nyilatkozat

|

32002D0804

Hivatalos Lap L 278 , 16/10/2002 o. 0023 - 0023

		A Tanács határozata(2002. október 8.)az Európai Közösség és Japán közötti kölcsönös elismerésről szóló megállapodás megkötéséről szóló 2001/747/EK határozat módosításáról(2002/804/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdése első albekezdésének első mondatával, 300. cikke (3) bekezdése első albekezdésének első mondatával és (4) bekezdésével,tekintettel a Bizottság javaslatára,mivel:Az Európai Közösség és Japán közötti kölcsönös elismerésről szóló megállapodás [1] (a továbbiakban: Megállapodás) hatékony működésének biztosítása érdekében szükség van a 2001/747/EK határozat [2] módosítására azért, hogy a Bizottság felhatalmazást kapjon a Megállapodás működéséhez szükséges összes intézkedés megtételére,A KÖVETKEZŐKÉPPEN HATÁROZOTT:Egyetlen cikkA 2001/747/EK határozat 3. cikke helyébe a következő szöveg lép:"3. cikk(1) A Bizottság a Közösséget a Megállapodás 8. cikkében meghatározott vegyesbizottságban vagy albizottságokban a Tanács által kijelölt különbizottság segítségével képviseli. A Bizottság e különbizottsággal folytatott konzultációt követően teszi meg a Megállapodás végrehajtásához szükséges intézkedéseket.(2) A Közösségnek a vegyesbizottságban vagy az albizottságokban képviselendő álláspontját a Bizottság határozza meg az (1) bekezdésben említett különbizottsággal folytatott konzultációt követően."Kelt Luxembourgban, 2002. október 8-án.a Tanács részérőlaz elnökT. Pedersen[1] HL L 284., 2001.10.29., 3. o.[2] HL L 284., 2001.10.29., 1. o.--------------------------------------------------


title: A Tanács 2005/386/KKBP határozata (2005. március 14.) az Európai Unió és Új-Zéland között Új-Zélandnak az Európai Unió boszniai és hercegovinai katonai válságkezelési műveletében történő részvételéről szóló megállapodás megkötéséről (Althea művelet)

text:
               20.5.2005

               HU

               Az Európai Unió Hivatalos Lapja

               L 127/27

         A TANÁCS 2005/386/KKBP HATÁROZATA
   (2005. március 14.)
   az Európai Unió és Új-Zéland között Új-Zélandnak az Európai Unió boszniai és hercegovinai katonai válságkezelési műveletében történő részvételéről szóló megállapodás megkötéséről (Althea művelet)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               A Tanács 2004. július 12-én elfogadta az Európai Unió boszniai és hercegovinai katonai műveletéről szóló 2004/570/KKBP együttes fellépést (1).

               (2)

               Az együttes fellépés 11. cikke (3) bekezdésében foglaltaknak megfelelően a harmadik államok részvételére vonatkozó részletes szabályok az Európai Unióról szóló szerződés 24. cikke szerint megállapodás tárgyát képezik.

               (3)

               A Tanács 2004. szeptember 13-i felhatalmazását követően az elnökség a főtitkár/főképviselő támogatásával tárgyalásokat folytatott az Európai Unió és Új-Zéland között Új-Zélandnak az Európai Unió boszniai és hercegovinai katonai válságkezelési műveletében (Althea művelet) történő részvételéről szóló megállapodás megkötéséről.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és Új-Zéland között létrejött, Új-Zélandnak az Európai Unió boszniai és hercegovinai katonai válságkezelési műveletében (Althea művelet) történő részvételéről szóló megállapodást az Európai Unió nevében a Tanács jóváhagyja.
   A megállapodás szövege e határozat mellékletét képezi.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személyt.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. március 14-én.

            a Tanács részéről

            az elnök

         F. BODEN

      (1)  HL L 252., 2004.7.28., 10. o.
   FORDÍTÁS
   MEGÁLLAPODÁS
   az Európai Unió és Új-Zéland között, Új-Zélandnak az Európai Unió boszniai és hercegovinai katonai válságkezelési műveletében történő részvételéről (Althea-művelet)
   AZ EURÓPAI UNIÓ (EU),
   egyrészről, és
   ÚJ-ZÉLAND KORMÁNYA (ÚJ-ZÉLAND),
   másrészről,
   a továbbiakban: „a felek”,
   FIGYELEMBE VÉVE:

               —

               az Európai Unió boszniai és hercegovinai katonai műveletéről szóló, 2004. július 12-i 2004/570/KKBP (1) együttes fellépésének a Tanács általi elfogadását,

               —

               Új-Zéland felkérését az EU által vezetett műveletben való részvételre,

               —

               a haderő létrehozásának sikeres befejezését, valamint az EU műveleti parancsnok és az EU Katonai Bizottság ajánlását Új-Zéland haderőinek az EU által vezetett műveletben való részvételével kapcsolatos megállapodásra vonatkozóan,

               —

               Új-Zélandnak az Európai Unió boszniai és hercegovinai katonai műveletéhez való hozzájárulása elfogadásáról szóló, 2004. szeptember 21-i (2) BiH/1/2004 politikai és biztonsági bizottsági határozatot

               —

               az Európai Uniónak Bosznia és Hercegovinában folytatott katonai művelete tekintetében a hozzájáruló felek bizottságának létrehozásáról szóló, 2004. szeptember 29-i BiH/3/2004 politikai és biztonsági bizottsági határozatot (3),

         A KÖVETKEZŐKBEN ÁLLAPODTAK MEG:
   1. cikk
   Részvétel a műveletben
   (1)   Új-Zéland e megállapodás rendelkezéseivel és bármely szükséges végrehajtási rendelkezéssel összhangban csatlakozik az EU boszniai és hercegovinai katonai műveletéről szóló, 2004. július 12-i 2004/570/KKBP együttes fellépéshez, valamint bármely olyan együttes fellépéshez vagy határozathoz, amelynek elfogadásával az Európai Unió Tanácsa az EU katonai válságkezelési művelet kiterjesztéséről határoz.
   (2)   Új-Zélandnak az EU válságkezelési művelethez való hozzájárulása nem érinti az Európai Unió döntéshozatali autonómiáját.
   (3)   Új-Zéland biztosítja, hogy az EU katonai válságkezelési műveletben részt vevő hadereje és állománya a misszióját a következőkkel összhangban teljesíti:

               —

               a 2004/570/KKBP együttes fellépés és annak lehetséges további módosításai,

               —

               a műveleti terv,

               —

               végrehajtási intézkedések.

         (4)   Az Új-Zéland által a művelethez biztosított haderő és állomány a megbízatását kizárólag az EU katonai válságkezelési művelet érdekeinek szem előtt tartásával végzi, és ezen érdekeknek megfelelő magatartást tanúsít.
   (5)   Új-Zéland bármely, a műveletben való részvételében bekövetkező változásról kellő időben tájékoztatja az EU műveleti parancsnokot.
   2. cikk
   Haderők jogállása
   (1)   Az Új-Zéland részéről az EU katonai válságkezelési művelethez biztosított haderő és állomány jogállását az Egyesült Nemzetek Biztonsági Tanácsa 2004. november 22-i, 1575. (2004) számú határozata (12) bekezdésének rendelkezéseivel összhangban kell szabályozni.
   (2)   A Bosznia és Hercegovina területén kívül található parancsnokságokhoz vagy parancsnoki elemekhez biztosított haderők és állomány jogállására az érintett parancsnokságok és a parancsnoki elemek, valamint Új-Zéland közötti megállapodásokat kell alkalmazni.
   (3)   Az e cikk (1) bekezdésében említett, a haderők jogállásáról szóló rendelkezések sérelme nélkül Új-Zéland hatáskört gyakorol az EU katonai válságkezelési műveletben részt vevő haderejét és állományát illetően.
   (4)   Új-Zéland felel a saját haderejének vagy állományának bármely tagjától érkező vagy hozzá kapcsolódó, illetve a haderejének vagy állományának az EU katonai válságkezelési műveletben való részvételével kapcsolatos bármely követelés kielégítéséért. Új-Zéland felel a hadereje és állománya bármely tagja ellen irányuló – különösen jogi vagy fegyelmi – eljárások megindításáért, saját törvényeivel és rendelkezéseivel összhangban.
   (5)   Új-Zéland vállalja, hogy e megállapodás aláírásakor nyilatkozatot tesz arra vonatkozóan, hogy az EU katonai válságkezelési műveletben részt vevő bármely állam elleni igényekről lemond.
   (6)   Az Európai Unió vállalja annak biztosítását, hogy ezen megállapodás aláírásakor a tagállamok nyilatkozatot tesznek az igényekről való lemondásra vonatkozólag Új-Zélandnak az EU katonai válságkezelési műveletben való részvételét illetően.
   3. cikk
   Minősített információ
   (1)   Új-Zéland megteszi a szükséges intézkedéseket annak biztosítása érdekében, hogy az EU minősített információ az Európai Unió Tanácsának a 2001. március 19-i 2001/264/EK tanácsi határozatban (4) foglalt biztonsági szabályainak és az illetékes hatóságok – ideértve az EU műveleti parancsnokot – által kibocsátott további iránymutatásoknak megfelelő védelemben részesüljön.
   (2)   Amennyiben az EU és Új-Zéland között megállapodás jön létre a minősített információ cseréjére vonatkozó biztonsági eljárásokat illetően, úgy a megállapodás rendelkezéseit az EU katonai válságkezelési művelettel összefüggésben is alkalmazni kell.
   4. cikk
   A parancsnoklás rendje
   (1)   Az EU katonai válságkezelési műveletben részt vevő haderő és állomány egésze teljes mértékben saját nemzeti hatóságának parancsnoksága alatt áll.
   (2)   A nemzeti hatóságok a haderejük és állományuk műveleti és harcászati parancsnokságát és/vagy ellenőrzését átruházzák az EU műveleti parancsnokra. Az EU műveleti parancsnok jogosult hatáskörét átruházni.
   (3)   Új-Zélandot a művelet napi irányításának terén ugyanolyan jogok illetik meg és ugyanolyan kötelezettségek terhelik, mint az Európai Uniónak a műveletben részt vevő tagállamait.
   (4)   Az EU műveleti parancsnok az Új-Zélanddal folytatott tárgyalásokat követően, bármikor kérheti Új-Zéland hozzájárulásának visszavonását.
   (5)   Új-Zéland saját nemzeti kontingensének az EU katonai válságkezelési műveletben való képviseletére katonai főképviselőt (SMR) nevez ki. A katonai főképviselő konzultál az EU haderőparancsnokával a műveletet érintő valamennyi kérdésben, továbbá felel a kontingens fegyelméért.
   5. cikk
   Pénzügyi szempontok
   (1)   Új-Zéland viseli a műveletben való részvételével kapcsolatos valamennyi költséget, azon költségek kivételével, amelyek az e megállapodás 1. cikke (1) bekezdésében említett jogi eszközök, valamint a katonai vagy védelmi vonatkozású EU műveletek közös költségeinek finanszírozását szolgáló mechanizmus létrehozásáról szóló, 2004. február 23-i 2004/197/KKBP tanácsi határozat (5) értelmében közös finanszírozásban részesülnek.
   (2)   A művelet végrehajtásának helyszínéül szolgáló állam(ok)ból származó természetes vagy jogi személyek halála, sérülése, vesztesége vagy kára esetén Új-Zéland – felelőssége megállapítása esetén – kártérítést fizet e megállapodás 2. cikke (1) bekezdésében említett, a haderők jogállására vonatkozó rendelkezésekben meghatározott feltételek szerint.
   6. cikk
   A megállapodás végrehajtására vonatkozó rendelkezések
   Az e megállapodás végrehajtása során szükséges bármely technikai és igazgatási megállapodás az Európai Unió Tanácsa főtitkára/közös kül- és biztonságpolitika főképviselője és Új-Zéland megfelelő hatóságai között jön létre.
   7. cikk
   A szerződéses kötelezettségek nem teljesítése
   Amennyiben az egyik fél nem teljesíti az előző cikkekben meghatározott kötelességeit, úgy a másik fél ezt a megállapodást egy hónappal korábban megküldött előzetes értesítéssel felmondhatja.
   8. cikk
   A jogviták rendezése
   Az e megállapodás értelmezésével vagy alkalmazásával kapcsolatos vitákat a felek egymás között diplomáciai úton rendezik.
   9. cikk
   Hatálybalépés
   (1)   Ez a megállapodás az azt követő első hónap első napján lép hatályba, amely során a felek kölcsönösen értesítik egymást a hatálybalépéshez szükséges belső eljárások befejezéséről.
   (2)   Ez a megállapodás az aláírás napjától ideiglenesen alkalmazandó.
   (3)   Ez a megállapodás Új-Zélandnak a művelethez való hozzájárulása idejére marad hatályban.

      Kelt Brüsszelben, , angol nyelven, négy példányban.

            az Európai Unió részéről

            Új-Zéland részéről

      (1)  HL L 252., 2004.7.28., 10. o.

      (2)  HL L 324., 2004.10.27., 20. o.

      (3)  HL L 325., 2004.10.28., 64. o. A BiH/5/2004 határozattal (HL L 357., 2004.12.2., 39. o.) módosított határozat.

      (4)  HL L 101., 2001.4.11., 1. o. A 2004/194/EK határozattal (HL L 63., 2004.2.28., 48. o.) módosított határozat.

      (5)  HL L 63., 2004.2.28., 68. o.
   A megállapodás 2. cikkének (5) és (6) bekezdésében említett
   NYILATKOZATOK
   Az EU tagállamok nyilatkozata:
   „Az Európai Unió boszniai és hercegovinai katonai műveletről szóló, 2004. július 12-i 2004/570/KKBP EU együttes fellépést alkalmazó EU tagállamok, a belső jogrendjük által megengedett mértékben, viszonossági alapon, lehetőség szerint igyekeznek lemondani az Új-Zélanddal szemben – saját állományuk tagjának sérülése, halála vagy a tulajdonukat képező és az EU válságkezelési művelet által használt bármely vagyontárgyat ért kár vagy veszteség kapcsán – felmerült igényekről, amennyiben az ilyen sérülést, halált, kárt vagy veszteséget:

               —

               az állománynak Új-Zélandból származó tagja az EU válságkezelési művelettel kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét, vagy

               —

               bármely, az Új-Zéland tulajdonát képező vagyontárgy használata okozta, amennyiben a vagyontárgyat a művelettel kapcsolatban használták, kivéve az ezen vagyontárgyat használó EU válságkezelési művelet állománya Új-Zélandból származó tagjának súlyos gondatlansága vagy szándékos kötelezettségszegése esetét.”.

         Új-Zéland nyilatkozata:
   „Az Európai Unió boszniai és hercegovinai katonai műveletről szóló, 2004. július 12-i 2004/570/KKBP EU együttes fellépést alkalmazó Új-Zéland, a belső jogrendje által megengedett mértékben, viszonossági alapon, lehetőség szerint igyekszik lemondani az EU válságkezelési műveletben részt vevő bármely más állammal szemben – saját állománya tagjának sérülése, halála vagy a saját tulajdonát képező és az EU válságkezelési művelet által használt bármely vagyontárgyat ért kár vagy veszteség kapcsán – felmerült igényekről, amennyiben az ilyen sérülést, halált, kárt vagy veszteséget:

               —

               az állomány tagja hivatali kötelessége teljesítése során, az EU válságkezelési művelettel kapcsolatban okozta, kivéve a súlyos gondatlanság vagy szándékos kötelezettségszegés esetét, vagy

               —

               bármely, az EU válságkezelési műveletben részt vevő államok tulajdonában lévő vagyontárgy használata okozta, amennyiben a vagyontárgyat a művelettel kapcsolatban használták, kivéve az ezen vagyontárgyat használó EU válságkezelési művelet állományának súlyos gondatlansága vagy szándékos kötelességszegése esetét.”.


title: 2009/644/EK: Az Európai Parlament határozata ( 2009. április 23. ) a Eurojust 2007-es pénzügyi évre vonatkozó elszámolásának lezárásáról

text:
               26.9.2009

               HU

               Az Európai Unió Hivatalos Lapja

               L 255/116

      AZ EURÓPAI PARLAMENT HATÁROZATA

   (2009. április 23.)
   a Eurojust 2007-es pénzügyi évre vonatkozó elszámolásának lezárásáról
   (2009/644/EK)
   AZ EURÓPAI PARLAMENT,

               —

               tekintettel a Eurojust 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek a Eurojust 2007-es pénzügyi évre vonatkozó végleges éves beszámolójáról szóló jelentésére, a Eurojust válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel a bűnözés súlyos formái elleni fokozott küzdelem céljából a Eurojust létrehozásáról szóló, 2002. február 28-i 2002/187/IB tanácsi határozatra (4) és különösen annak 36. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A6-0161/2009),

               1.

               megállapítja, hogy a Eurojust végleges éves beszámolója megfelel a Számvevőszék jelentése mellékletének;

               2.

               jóváhagyja a Eurojust 2007-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Eurojust adminisztratív igazgatójának, a Tanácsnak, a Bizottságnak és a Számvevőszéknek, és gondoskodjon közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL C 278., 2008.10.31., 57. o.

      (2)  HL C 311., 2008.12.5., 142. o.

      (3)  HL L 248., 2002.9.16., 1. o.

      (4)  HL L 63., 2002.3.6., 1. o.

      (5)  HL L 357., 2002.12.31., 72. o.


title: A Bizottsági Elnökök és a Küldöttségi Elnökök Értekezlete (a 27. és 28. cikk értelmezése) Az Európai Parlament 2009. december 16-i határozata a Parlament eljárási szabályzata 27. és 28. cikkének értelmezéséről: a Bizottsági Elnökök Értekezlete elnökének vagy a Küldöttségi Elnökök Értekezlete elnökének helyettesítése távollét esetén

text:
               22.10.2010

               HU

               Az Európai Unió Hivatalos Lapja

               CE 286/44

         2009. december 16., szerdaA Bizottsági Elnökök és a Küldöttségi Elnökök Értekezlete (a 27. és 28. cikk értelmezése)
   P7_TA(2009)0112
   Az Európai Parlament 2009. december 16-i határozata a Parlament eljárási szabályzata 27. és 28. cikkének értelmezéséről: a Bizottsági Elnökök Értekezlete elnökének vagy a Küldöttségi Elnökök Értekezlete elnökének helyettesítése távollét esetén
   2010/C 286 E/09

      Az Európai Parlament,
   tekintettel Alkotmányügyi Bizottsága elnökének 2009. december 2-i levelére,
   tekintettel eljárási szabályzata 211. cikkére,

               1.

               úgy határoz, hogy a 27. cikk (1) bekezdéséhez és a 28. cikk (1) bekezdéséhez az alábbi értelmezést csatolja:
               „Az elnök távollétében a korelnök vagy annak távollétében a legidősebb jelen levő képviselő látja el az értekezlet elnöki tisztét.”;

               2.

               utasítja elnökét, hogy továbbítsa ezt a határozatot a Tanácsnak és a Bizottságnak tájékoztatásul.


title: A Tanács határozata ( 2011. szeptember 20. ) az Európai Szakképzés-fejlesztési Központ igazgatótanácsa bizonyos tagsági helyeinek betöltéséről és új tagok kinevezéséről

text:
               24.9.2011

               HU

               Az Európai Unió Hivatalos Lapja

               C 281/16

         A TANÁCS HATÁROZATA
   (2011. szeptember 20.)
   az Európai Szakképzés-fejlesztési Központ igazgatótanácsa bizonyos tagsági helyeinek betöltéséről és új tagok kinevezéséről
   2011/C 281/05
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a bolgár kormány által benyújtott jelölésre,
   mivel:

               (1)

               A Tanács 2009. szeptember 14-i határozatával (2) a 2009. szeptember 18. és 2012. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.

               (2)

               Valentina DEIKOVA lemondását követően a központ igazgatótanácsában a kormányképviselők kategóriájába tartozó egyik tag helye megüresedett,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2012. szeptember 17-ig a következő személyt nevezi ki az Európai Szakképzés-fejlesztési Központ igazgatótanácsának tagjává:

      A KORMÁNY KÉPVISELŐJE:

               BULGÁRIA

               Emilia VALCHOVSKA

      Kelt Brüsszelben, 2011. szeptember 20-án.

            a Tanács részéről

            az elnök

         M. SAWICKI

      (1)  HL L 39., 1975.2.13., 1. o.

      (2)  HL C 226., 2009.9.19., 2. o.


title: Az Európai Központi Bank (EU) 2015/530 határozata ( 2015. február 11. ) az éves felügyeleti díjak kiszámításához használt díjtényezőkre vonatkozó adatok meghatározására és összegyűjtésére vonatkozó módszertanról és eljárásokról (EKB/2015/7)

text:
               28.3.2015

               HU

               Az Európai Unió Hivatalos Lapja

               L 84/67

         AZ EURÓPAI KÖZPONTI BANK (EU) 2015/530 HATÁROZATA
   (2015. február 11.)
   az éves felügyeleti díjak kiszámításához használt díjtényezőkre vonatkozó adatok meghatározására és összegyűjtésére vonatkozó módszertanról és eljárásokról (EKB/2015/7)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendeletre (1) és különösen annak 4. cikke (3) bekezdésének második albekezdésére, 30. cikkére és 33. cikke (2) bekezdésének második albekezdésére,
   tekintettel a felügyeleti díjakról szóló, 2014. október 22-i 1163/2014/EU európai központi banki rendeletre (EKB/2014/41) (2) és különösen annak 10. cikke (3) bekezdésének b) pontjára, valamint 10. cikke (4) és (5) bekezdésére,
   mivel:

               (1)

               Az 1024/2013/EU rendelet 30. cikkének (3) bekezdésével összhangban a mechanizmusban részt vevő tagállamokban székhellyel rendelkező hitelintézetekre, valamint a mechanizmusban részt nem vevő tagállamban székhellyel rendelkező hitelintézet által a mechanizmusban részt vevő valamely tagállamban létrehozott fióktelepekre kivetett, a konszolidációnak a mechanizmusban részt vevő tagállamokon belüli legmagasabb szintjén kiszámított éves felügyeleti díjaknak a szóban forgó hitelintézet jelentőségéhez és kockázati profiljához, ezen belül a kockázattal súlyozott eszközállományához kapcsolódó objektív kritériumokon kell alapulniuk.

               (2)

               Az 1163/2014/EU rendelet (EKB/2014/41) 10. cikke (3) bekezdésének a) pontjával összhangban az egyes felügyelt szervezetek vagy felügyelt csoportok tekintetében fizetendő éves felügyeleti díj kiszámításához használt díjtényezők a naptári év végén a következők összegének felelnek meg: i. a teljes eszközállomány, és ii. a teljes kockázati kitettség.

               (3)

               Az 1163/2014/EU rendelet (EKB/2014/41) 10. cikke (3) bekezdésének b) pontja úgy rendelkezik, hogy a díjtényezőkre vonatkozó adatokat az Európai Központi Bank (EKB) egy, az alkalmazandó módszereket és eljárásokat leíró határozatában foglaltakkal összhangban kell meghatározni és összegyűjteni.

               (4)

               Az 1163/2014/EU rendelet 10. cikk (3) bekezdés c) pontjának értelmében a díjtényezők kiszámítása érdekében a felügyelt csoportoknak főszabály szerint ki kell zárniuk a mechanizmusban részt nem vevő tagállamokban és harmadik országokban létrehozott leányvállalatok eszközeit. Az 1163/2014/EU rendelet (EKB/2014/41) 10. cikke (3) bekezdésének c) pontjával összhangban a felügyelt csoportok dönthetnek akként is, hogy a díjtényezők megállapítása érdekében nem zárják ki ezeket az eszközöket. Az ilyen számítás elvégzésének költsége azonban nem haladhatja meg a felügyeleti díj várt csökkentését.

               (5)

               Az 1163/2014/EU rendelet (EKB/2014/41) 10. cikkének (4) bekezdése rögzíti, hogy az illetékes nemzeti hatóságok a díjtényezőkre vonatkozó adatokat az EKB által megállapítandó eljárásokkal összhangban megküldik az EKB-nak.

               (6)

               Az 1163/2014/EU rendelet (EKB/2014/41) 10. cikkének (5) bekezdése rögzíti, hogy amennyiben egy díjfizetésre kötelezett nem bocsátja rendelkezésre a díjtényezőket, úgy az EKB az általa megállapítandó eljárásoknak megfelelően határozza meg azokat.

               (7)

               Ennek megfelelően e határozatban rögzíteni kell a díjtényezőkre vonatkozó adatok meghatározására és összegyűjtésére, valamint a díjtényezők kiszámítására vonatkozó módszertant és eljárásokat, azokra az esetekre is, amikor a díjfizetésre kötelezett ezen adatokat nem bocsátja rendelkezésre, továbbá a díjtényezők illetékes nemzeti hatóságok általi megküldésére vonatkozó eljárásokat. Így különösen meg kell határozni az ilyen adatszolgáltatás formátumát, gyakoriságát és időzítését, valamint az illetékes nemzeti hatóságok által a díjtényezők EKB-nak történő megküldése előtt elvégzendő minőségellenőrzések típusait.

               (8)

               Az egyes felügyelt szervezetek és felügyelt csoportok tekintetében fizetendő éves felügyeleti díjak kiszámítása érdekében a díjfizetésre kötelezetteknek a díjtényezőkre vonatkozó adatokat az e határozat I. és II. mellékletében szereplő táblák alapján kell benyújtaniuk az illetékes nemzeti hatóságokhoz.

               (9)

               Szükség van egy olyan eljárás kidolgozására, amely lehetővé teszi az e határozat mellékleteiben szükséges technikai módosítások hatékony végrehajtását, feltéve, hogy az ilyen módosítások nem változtatják meg a mögöttes koncepcionális keretet, és nem érintik az adatszolgáltatók jelentési terhét. Ezen eljárás során figyelembe kell venni a Központi Bankok Európai Rendszere (KBER) Statisztikai Bizottságának véleményét. Az illetékes nemzeti hatóságok és a KBER egyéb bizottságai ezért a Statisztikai Bizottságon keresztül tehetnek javaslatokat a mellékletek ilyen jellegű technikai módosítására,

         ELFOGADTA EZT A HATÁROZATOT:
   1. cikk
   Tárgy és hatály
   E határozat rendelkezik az 1163/2014/EU rendelet (EKB/2014/41) 10. cikkében említett, a felügyelt szervezetek és felügyelt csoportok tekintetében kivetésre kerülő éves felügyeleti díjak kiszámításához használt díjtényezőkre vonatkozó adatok meghatározására és összegyűjtésére vonatkozó módszertanról és eljárásokról, a díjtényezőknek a díjfizetésre kötelezettek által történő benyújtásáról, továbbá az ezen adatoknak az illetékes nemzeti hatóságok által az EKB részére történő megküldésére vonatkozó eljárásokról.
   E határozat a díjfizetésre kötelezettekre és az illetékes nemzeti hatóságokra alkalmazandó.
   2. cikk
   Fogalommeghatározások
   E határozat alkalmazásában eltérő rendelkezés hiányában az 1163/2014/EU rendelet (EKB/2014/41) 2. cikkében szereplő fogalommeghatározásokat kell alkalmazni, az alábbi fogalommeghatározással együtt:

      „munkanap”: a szombat, a vasárnap és az érintett illetékes nemzeti hatóság székhelye szerinti tagállam munkaszüneti napjai kivételével minden nap.
   3. cikk
   A díjtényezőknek a díjfizetésre kötelezettek által az illetékes nemzeti hatóságokhoz történő benyújtására szolgáló táblák
   A díjfizetésre kötelezettek a díjtényezőket az e határozat I. és II. mellékletében szereplő táblák felhasználásával nyújtják be az illetékes nemzeti hatóságokhoz. Az illetékes nemzeti hatóságokhoz a könyvvizsgálók 7. cikk szerinti nyilatkozatait is be kell nyújtani. A díjfizető szervezetek olyan csoportja esetén, amely a mechanizmusban részt nem vevő tagállamokban vagy harmadik országokban létrehozott leányvállalatokkal rendelkezik, a díjfizetésre kötelezettek a tábla erre szolgáló rovatában magyarázattal szolgálnak a díjtényezők – 1163/2014/EU rendelet (EKB/2014/41) 10. cikke (3) bekezdésének c) pontjával összhangban történő – meghatározásához használt módszerre vonatkozóan.
   4. cikk
   Beküldési határidők
   (1)   Az illetékes nemzeti hatóságok a díjtényezőkre vonatkozó adatokat legkésőbb az 1163/2014/EU rendelet (EKB/2014/41) 10. cikkének (4) bekezdésében megjelölt beküldési határidőket követő 10. munkanap végéig megküldik az EKB-nak. Ezt követően az EKB a beérkezett adatokat a kézhezvételtől számított öt munkanapon belül ellenőrzi. Az EKB kérésére az illetékes nemzeti hatóságok magyarázattal vagy pontosítással szolgálnak az adatokra vonatkozóan. Az EKB az adatokat a vonatkozó beküldési határidőt követő 15. munkanapon véglegesíti.
   (2)   Az adatok (1) bekezdés szerinti véglegesítését követően az EKB a díjfizetésre kötelezettek számára hozzáférést biztosít a véglegesített adatokhoz. A díjfizetésre kötelezetteknek öt munkanap áll rendelkezésére arra, hogy észrevételt tegyenek a díjtényezőkre vonatkozó adatokra, amennyiben úgy vélik, hogy az adatok hibásak. Ezt követően a díjtényezők felhasználásra kerülnek az éves felügyeleti díjak kiszámításához.
   5. cikk
   Adatminőségi ellenőrzések
   Az illetékes nemzeti hatóságok figyelemmel kísérik és biztosítják a díjtényezőkre vonatkozó, az EKB-hoz benyújtott adatok minőségét és megbízhatóságát. Az illetékes nemzeti hatóságok minőségellenőrzéseket végeznek annak értékelése érdekében, hogy a díjtényezők a 7. cikkben rögzített módszertannak megfelelően kerültek-e kiszámításra. Az EKB nem javítja ki vagy módosítja a díjfizetésre kötelezettek által biztosított, a díjtényezőkre vonatkozó adatokat. Az adatok bármely javítását vagy módosítását a díjfizetésre kötelezetteknek kell elvégezniük és az illetékes nemzeti hatóságokhoz benyújtaniuk. Az illetékes nemzeti hatóságok megküldik az EKB-nek a hozzájuk beérkezett javított vagy módosított adatokat. A díjtényezőkre vonatkozó adatok megküldése során az illetékes nemzeti hatóságok: a) információkkal szolgálnak az ezen adatok által jelzett jelentős fejleményekről; és b) közlik az EKB-vel az adatok bármely jelentős javításának vagy módosításának indokait.
   6. cikk
   Az adatszolgáltatás gyakorisága és az első adatszolgáltatási referencia-időpont
   A díjtényezőkre vonatkozó adatokat a díjfizetésre kötelezettek évente nyújtják be az illetékes nemzeti hatóságokhoz. A díjtényezőkre vonatkozó első adatszolgáltatási referencia-időpont 2014. december 31.
   7. cikk
   A díjtényezők kiszámítására vonatkozó módszertan
   (1)   A teljes kockázati kitettségre vonatkozó jelentendő adatot a 680/2014/EU bizottsági végrehajtási rendelet (3) szerinti rendszeres adatszolgáltatásból kell levezetni. A kiszámításra vonatkozóan az alábbi különleges követelmények alkalmazandók.

               a)

               Olyan felügyelt csoport tekintetében, amely nem rendelkezik a mechanizmusban részt nem vevő tagállamokban vagy harmadik országokban létrehozott leányvállalatokkal, a csoport teljes kockázati kitettségét a szolvenciamutatóra vonatkozó egységes adatszolgáltatás (COREP) 680/2014/EU végrehajtási rendelet I. mellékletében szereplő „tőkekövetelmények” táblájára (a továbbiakban: tőkekövetelmények-tábla) hivatkozással kell meghatározni.

               b)

               Olyan felügyelt csoport tekintetében, amely a mechanizmusban részt nem vevő tagállamokban vagy harmadik országokban létrehozott leányvállalatokkal rendelkezik, a csoport teljes kockázati kitettségét a tőkekövetelmények-táblára hivatkozással kell meghatározni, annak lehetőségével, hogy levonják azon leányvállalatoknak a csoport teljes kockázati kitettségéhez való hozzájárulását, amelyek a mechanizmusban részt nem vevő tagállamokban vagy harmadik országokban kerültek létrehozásra, a COREP 680/2014/EU végrehajtási rendelet I. mellékletében szereplő „csoportszintű szavatolótőke-megfelelés: információk a csoportba tartozó szervezetekről” táblájára hivatkozással. Amennyiben a mechanizmusban részt nem vevő tagállamokban vagy harmadik országokban létrehozott leányvállalatok hozzájárulására vonatkozó adatok a felügyeleti díjak kiszámítása céljára nem állnak rendelkezésre a COREP „csoportszintű szavatolótőke-megfelelés: információk a csoportba tartozó szervezetekről” táblában, a díjfizetésre kötelezettek ezt az adatot maguk is benyújthatják az illetékes nemzeti hatóságoknak.

               c)

               Amennyiben valamely díjfizető hitelintézet nem része felügyelt csoportnak, az intézmény teljes kockázati kitettségét a tőkekövetelmények-táblára hivatkozással kell meghatározni.

         (2)   A teljes eszközállományra vonatkozó jelentendő adatnak meg kell felelnie a 468/2014/EU európai központi banki rendelet (EKB/2014/17) (4) 51. cikkében meghatározottak szerinti teljes eszközállomány összegének. Amennyiben a teljes eszközállomány az említett cikkre hivatkozással nem határozható meg, azt a következő adatok alapján kell meghatározni.

               a)

               Olyan felügyelt csoport tekintetében, amely csak a mechanizmusban részt vevő tagállamokban létrehozott leányvállalatokkal rendelkezik, a teljes eszközállomány meghatározásához a felügyelt szervezetek által a csoportszintű konszolidált beszámolók elkészítéséhez használt beszámolási csomagokat kell felhasználni. A felügyelt csoport teljes eszközállományát a beszámolási csomagok megfelelő ellenőrzése útján könyvvizsgálónak kell hitelesítenie.

               b)

               Olyan díjfizető hitelintézet tekintetében, amely nem része felügyelt csoportnak, azonban a mechanizmusban részt nem vevő tagállamban vagy harmadik országban székhellyel rendelkező anyavállalattal rendelkezik, a teljes eszközállomány meghatározásához a díjfizető hitelintézet által a csoportszintű konszolidált beszámolók elkészítéséhez használt beszámolási csomagokat kell felhasználni. A díjfizető hitelintézet teljes eszközállományát a beszámolási csomagok megfelelő ellenőrzése útján könyvvizsgálónak kell hitelesítenie.

               c)

               Amennyiben valamely díjfizető fióktelep teljes eszközállományát az 1071/2013/EU európai központi banki rendelet (EKB/2013/33) (5) alapján jelentett statisztikai adatok alapján számítják ki, a díjfizető fióktelep teljes eszközállományát a díjfizető fióktelep pénzügyi beszámolói megfelelő ellenőrzése útján könyvvizsgálónak kell hitelesítenie.

         (3)   Olyan felügyelt csoport tekintetében, amely a mechanizmusban részt nem vevő tagállamokban vagy harmadik országokban létrehozott leányvállalatokkal rendelkezik, a teljes eszközállományt az alábbi lehetőségek egyikének megfelelően kell meghatározni.

               a)

               A teljes eszközállomány meghatározható a 468/2014/EU rendelet (EKB/2014/17) 51. cikke alapján (a mechanizmusban részt nem vevő tagállamokban vagy harmadik országokban létrehozott leányvállalatokra is kiterjedően). Amennyiben a teljes eszközállomány az említett cikkre hivatkozással nem határozható meg, azt e határozat 7. cikke (2) bekezdésének a) pontjával összhangban kell meghatározni.

               b)

               A teljes eszközállomány meghatározható a felügyelt csoporton belül a mechanizmusban részt vevő tagállamokban székhellyel rendelkező valamennyi felügyelt szervezet jogszabályban előírt pénzügyi kimutatásaiban feltüntetett teljes eszközállományának összesítése útján, amennyiben ezek rendelkezésre állnak, vagy egyébként a felügyelt szervezetek által vagy a díjfizető hitelintézetek csoportja által a csoportszintű konszolidált beszámolók elkészítéséhez használt vonatkozó beszámolási csomag(ok)ban feltüntetett teljes eszközállomány összesítése útján. A kettős figyelembevétel elkerülése érdekében a díjfizetésre kötelezettnek lehetősége van a felügyelt csoport mechanizmusban részt vevő tagállamokban székhellyel rendelkező valamennyi felügyelt szervezete közötti csoporton belüli pozíciók kiszűrésére a konszolidáció folyamán. A felügyelt csoport anyavállalatának konszolidált pénzügyi kimutatásaiban szereplő cégértéket (goodwill) be kell vonni az összesítésbe; a mechanizmusban részt nem vevő tagállamokban vagy harmadik országokban létrehozott leányvállalatokhoz hozzárendelt cégérték kizárása választható. Amennyiben a díjfizetésre kötelezett jogszabályban előírt pénzügyi kimutatásokat használ fel, könyvvizsgálónak kell hitelesítenie, hogy a teljes eszközállomány megfelel az egyes felügyelt szervezetek auditált, jogszabályban előírt pénzügyi kimutatásaiban feltüntetett teljes eszközállománynak. Amennyiben a díjfizetésre kötelezett beszámolási csomagokat használ fel, az éves felügyeleti díjak kiszámításához felhasznált teljes eszközállományt a felhasznált beszámolási csomagok megfelelő ellenőrzése útján könyvvizsgálónak kell hitelesítenie. A könyvvizsgálónak minden esetben meg kell erősítenie, hogy az összesítési eljárás nem tér el az e határozatban rögzített eljárástól, és hogy a díjfizetésre kötelezett által elvégzett számítás összhangban áll a díjfizető szervezetek csoportja beszámolóinak konszolidálásához használt számviteli módszerrel.

         8. cikk
   A díjtényezők EKB általi meghatározása a rendelkezésre bocsátás elmulasztása vagy a szükséges javítások vagy módosítások benyújtásának elmulasztása esetén
   Amennyiben valamely díjfizetésre kötelezett nem nyújtja be valamely díjtényezőt, illetve a szükséges javításokat vagy módosításokat, az EKB a hiányzó díjtényezőt a rendelkezésére álló információk felhasználásával határozza meg.
   9. cikk
   Egyszerűsített módosítási eljárás
   Az EKB Igazgatósága, figyelembe véve a Statisztikai Bizottság véleményét, jogosult e határozat mellékleteiben technikai módosítások végrehajtására, feltéve, hogy az ilyen módosítások nem változtatnak a mögöttes koncepcionális kereten, és nincsenek kihatással a díjfizetésre kötelezettek adatszolgáltatási terheire. Az Igazgatóság indokolatlan késedelem nélkül tájékoztatja a Kormányzótanácsot az ilyen módosításokról.
   10. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Frankfurt am Mainban, 2015. február 11-én.

            az EKB elnöke

         Mario DRAGHI

      (1)  HL L 287., 2013.10.29., 63. o.

      (2)  HL L 311., 2014.10.31., 23. o.

      (3)  A Bizottság 680/2014/EU végrehajtási rendelete (2014. április 16.) az intézmények 575/2013/EU európai parlamenti és tanácsi rendelet szerinti felügyeleti adatszolgáltatása tekintetében végrehajtás-technikai standardok megállapításáról (HL L 191., 2014.6.28., 1. o.).

      (4)  Az Európai Központi Bank 468/2014/EU rendelete (2014. április 16.) az Egységes Felügyeleti Mechanizmuson belül az Európai Központi Bank és az illetékes nemzeti hatóságok, valamint a kijelölt nemzeti hatóságok közötti együttműködési keretrendszer létrehozásáról (SSM-keretrendelet) (EKB/2014/17) (HL L 141., 2014.5.14., 1. o.).

      (5)  Az Európai Központi Bank 1071/2013/EU rendelete (2013. szeptember 24.) a monetáris pénzügyi intézmények ágazati mérlegéről (EKB/2013/33) (HL L 297., 2013.11.7., 14. o.).

      I. MELLÉKLET

                     DÍJAK KISZÁMÍTÁSA

                     Referencia-időszak

                     NÉV

                     TELJES KOCKÁZATI KITETTSÉG

                     Dátum

                     MPI-kód

                     LEI-kód

                     Tétel

                     Intézmény típusa

                     Kockázati kitettségérték forrása

                     Kockázati kitettségérték

                     Megjegyzések

                     010

                     020

                     030

                     040

                     010

                     TELJES KOCKÁZATI KITETTSÉG

                     (1), (2), (3) vagy (4)

                  COREP C 02.00, 010 sor

                     020

                     a mechanizmusban részt nem vevő tagállamokban vagy harmadik országokban létrehozott LEÁNYVÁLLALATOK HOZZÁJÁRULÁSA

                     (4)

                  COREP C 06.02, 250 oszlop (ÖSSZEG)

                  021

                  1. szervezet

                     (4)

                  .

                  2. szervezet

                     (4)

                  .

                  3. szervezet

                     (4)

                  N

                  N. szervezet

                     (4)

                     030

                     a felügyelt csoport TELJES KOCKÁZATI KITETTSÉGÉRTÉKE a mechanizmusban részt nem vevő tagállamokban vagy harmadik országokban létrehozott LEÁNYVÁLLALATOK HOZZÁJÁRULÁSÁNAK levonásával: a 030 tétel egyenlő 010 mínusz 020

                     (4)

                     Kérjük, gondoskodjon arról, hogy e tábla a külön megadott utasításoknak megfelelően kerüljön kitöltésre.

      II. MELLÉKLET

                     DÍJAK KISZÁMÍTÁSA

                     Referencia-időszak

                     NÉV

                     ESZKÖZÖK ÖSSZESEN

                     Dátum

                     MPI-kód

                     LEI-kód

                     Tétel

                     Intézmény típusa

                     Könyvvizsgáló általi ellenőrzés megerősítése (Igen/Nem)

                     Eszközök összesen

                     Megjegyzések

                     010

                     020

                     030

                     040

                     010

                     ESZKÖZÖK ÖSSZESEN a 468/2014/EU rendelet (EKB/2014/17) 51. cikkével összhangban

                     (1), (2), (3), (4), (5)

                     020

                     ESZKÖZÖK ÖSSZESEN e határozat 7. cikke (2) bekezdésének a) vagy b) pontjával összhangban

                     (6) vagy (7)

                     030

                     ESZKÖZÖK ÖSSZESEN e határozat 7. cikke (3) bekezdésének b) pontjával összhangban: a 030 tétel egyenlő 031 mínusz 032 plusz 033 mínusz 034

                     (8)

                  031

                  A csoport mechanizmusban részt vevő tagállamokban székhellyel rendelkező valamennyi szervezetének eszközei összesen

                  032

                  A mechanizmusban részt vevő tagállamokban székhellyel rendelkező felügyelt szervezetek közötti csoporton belüli pozíciók (a csoportos adatszolgáltatás céljára az egyenlegek kiszűréséhez használt beszámolócsomagokból) – választható

                  033

                  A felügyelt csoport anyavállalatának konszolidált pénzügyi kimutatásaiban szereplő cégérték (goodwill) – kötelező

                  034

                  A mechanizmusban részt nem vevő tagállamokban vagy harmadik országokban létrehozott leányvállalatokhoz hozzárendelt cégérték – választható

                     040

                     A 468/2014/EU rendelet (EKB/2014/17) 70. cikke (1) bekezdésével és 71. cikkével, valamint az 1163/2014/EU rendelet (EKB/2014/41) 10. cikke (3) bekezdésének d) pontjával összefüggésben értelmezett 1024/2013/EU rendelet 6. cikke (4) bekezdésének megfelelően hozott EKB határozat alapján kevésbé jelentősnek minősített felügyelt szervezet vagy felügyelt csoport eszközei összesen.

                     (9)

                  Kérjük, gondoskodjon arról, hogy e tábla a külön megadott utasításoknak megfelelően kerüljön kitöltésre.


title: 2012/359/EU: Az Európai Központi Bank határozata ( 2012. június 28. ) az eurorendszer refinanszírozási műveleteivel és a biztosítékok elfogadásával kapcsolatos további átmeneti intézkedésekről szóló EKB/2011/25 határozat módosításáról (EKB/2012/11)

text:
               5.7.2012

               HU

               Az Európai Unió Hivatalos Lapja

               L 175/17

         AZ EURÓPAI KÖZPONTI BANK HATÁROZATA
   (2012. június 28.)
   az eurorendszer refinanszírozási műveleteivel és a biztosítékok elfogadásával kapcsolatos további átmeneti intézkedésekről szóló EKB/2011/25 határozat módosításáról
   (EKB/2012/11)
   (2012/359/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első francia bekezdésére, illetve 18.2. cikkére,
   mivel:

               (1)

               A Központi Bankok Európai Rendszere és az Európai Központi Bank Alapokmányának 18.1. cikke szerint az Európai Központi Bank („EKB”) és azon tagállamok nemzeti központi bankjai, amelyeknek pénzneme az euro (a továbbiakban „NKB-k”), hitelműveleteket végezhetnek hitelintézetekkel és más piaci szereplőkkel megfelelő fedezet mellett történő hitelnyújtás révén. Az eurorendszer monetáris politikai műveleteihez elfogadható fedezetre vonatkozó követelmények az eurorendszer monetáris politikai műveleteiről szóló, 2011. szeptember 20-i EKB/2011/14 iránymutatás (1) I. mellékletében kerültek meghatározásra.

               (2)

               A Kormányzótanács megítélése szerint az eurorendszer monetáris politikai műveleteiben a szerződő felek számára való likviditásbővítés javítása érdekében ki kell bővíteni az eurorendszer monetáris politikai műveleteiben fedezetként felhasználható eszközök elfogadhatóságára vonatkozó követelményeket.

               (3)

               Az ilyen intézkedéseknek átmenetileg kell érvényben maradniuk, amíg a Kormányzótanács megítélése szerint a pénzügyi rendszer stabilitása lehetővé nem teszi az eurorendszer monetáris politikai műveletekre vonatkozó általános keretrendszerének alkalmazását.

               (4)

               Az eurorendszer refinanszírozási műveleteivel és a biztosítékok elfogadásával kapcsolatos további intézkedésekről szóló, 2011. december 14-i EKB/2011/25 határozatot (2) ennek megfelelően módosítani kell,

         ELFOGADTA EZT A HATÁROZATOT:
   1. cikk
   Módosítás
   Az EKB/2011/25 határozat 3. cikke helyébe az alábbi szöveg lép:

      „3. cikk
      Egyes további eszközalapú értékpapírok elfogadása
      (1)   Az EKB/2011/14 iránymutatás I. mellékletének 6. fejezete szerint elfogadható eszközalapú értékpapírokon kívül, az eurorendszer monetáris politikai céljaira fedezetként elfogadhatóak azon eszközalapú értékpapírok is, amelyek nem felelnek meg az EKB/2011/14 iránymutatás I. mellékletének 6.3.2. szakasza szerinti hitelminőségi követelményeknek, de megfelelnek az EKB/2011/14 iránymutatás alapján az eszközalapú értékpapírokra vonatkozó valamennyi elfogadhatósági feltételnek, amelyeket az eurorendszer monetáris politikai műveleteiben fedezetként felhasználható eszközként kell elfogadni, amennyiben kibocsátáskor és azt követően bármikor kétszer legalább »triple B« (3) minősítést kaptak. A következő követelményeknek is meg kell felelniük:

                  a)

                  a cash flow-t generáló eszközalapú értékpapírok az alábbi eszközosztályok egyikébe tartoznak: i. lakossági jelzáloghitelek; ii. kis- és középvállalkozásoknak (kkv-knak) nyújtott kölcsönök; iii. kereskedelmi jelzáloghitelek; iv. autókölcsönök; v. lízing és fogyasztói finanszírozás;

                  b)

                  a cash flow-t generáló eszközalapú értékpapírok között a különböző eszközosztályokat nem lehet elegyíteni;

                  c)

                  az eszközalapú értékpapír fedezeti eszközei nem tartalmazhatnak olyan kölcsönt, amelyre az alábbiak közül bármelyik érvényes:

                              i.

                              eszközalapú értékpapír kibocsátásakor nem teljesítő;

                              ii.

                              az eszközalapú értékpapír élettartama alatt, az eszközalapú értékpapírba való beépítésekor nem teljesítő, például cash flow-t generáló eszközalapú értékpapírok helyettesítése vagy felváltása esetén;

                              iii.

                              bármely időpontban strukturált, szindikált vagy tőkeáttétellel finanszírozott;

                  d)

                  az eszközalapú értékpapír műveleti dokumentumai tartalmaznak törlesztésfolytonossági rendelkezéseket.

            (2)   Az (1) bekezdésben meghatározott olyan eszközalapú értékpapírra, amely legalább kettő »single A« minősítéssel (4) rendelkezik, 16 %-os fedezetértékelési haircut vonatkozik.
      (3)   Az (1) bekezdésben meghatározott olyan eszközalapú értékpapírra, amely nem rendelkezik legalább kettő »single A« minősítéssel, a következő fedezetértékelési haircut alkalmazandó: a) a kereskedelmi jelzáloggal fedezett eszközalapú értékpapírra 32 %-os; b) az összes többi eszközalapú értékpapírra 26 %-os fedezetértékelési haircut vonatkozik.
      (4)   A szerződő fél nem nyújthat be az (1) bekezdés szerint elfogadható eszközalapú értékpapírt fedezetként, ha a szerződő fél vagy a vele szoros kapcsolatban álló bármely harmadik személy kamatlábhedge-szolgáltatás nyújtója az eszközfedezetű értékpapír vonatkozásában.
      (5)   E cikk alkalmazásában a »kis- és középvállalkozás« a mikro-, kis- és középvállalkozások meghatározásáról szóló, 2003. május 6-i 2003/361/EK bizottsági ajánlásban (5) meghatározott jelentéssel bír.
      (6)   Az NKB-k az eurorendszer monetáris politikai műveleteihez elfogadhatnak fedezetként olyan eszközfedezetű értékpapírokat, amelyek fedezeti eszközei körébe csak lakossági jelzáloghitelek vagy kkv-knak nyújtott kölcsönök vagy mindkettő tartoznak, és amelyek nem felelnek meg az EKB/2011/14 iránymutatás I. melléklete 6.3.2. szakasza hitelminősítési követelményeinek, valamint a fenti (1) bekezdés a)–d) pontjában és a (4) bekezdésben említett követelményeknek, de egyébként teljesítik az eszközfedezetű értékpapírokra az EKB/2011/14 iránymutatás szerint vonatkozó valamennyi elfogadhatósági feltételt, feltéve, hogy legalább kétszer legalább »triple B« minősítést kaptak. Ebbe a körbe a 2012. június 20. előtt kibocsátott ilyen eszközfedezetű értékpapírok tartoznak bele, és azokra 32 %-os fedezetértékelési haircut vonatkozik.

   2. cikk
   Hatálybalépés
   Ez a határozat 2012. június 29-én lép hatályba.

      Kelt Frankfurt am Mainban, 2012. június 28-án.

            az EKB elnöke

         Mario DRAGHI

      (1)  HL L 331., 2011.12.14., 1. o.

      (2)  HL L 341., 2011.12.22., 65. o.

      (3)  A »triple B« minősítés legalább »Baa3« Moody’s, »BBB-« Fitch vagy Standard & Poor, illetve »BBB« DBRS-minősítésnek felel meg.

      (4)  A »single A« minősítés legalább »A3« Moody’s, »A-« Fitch vagy Standard & Poor’s vagy »AL« DBRS-minősítésnek felel meg.

      (5)  HL L 124., 2003.5.20., 36. o.”


title: 2014/168/EU: A Tanács határozata ( 2014. március 18. ) az Európai Gazdasági és Szociális Bizottság egy szlovák tagjának kinevezéséről

text:
               26.3.2014

               HU

               Az Európai Unió Hivatalos Lapja

               L 90/20

      A TANÁCS HATÁROZATA

   (2014. március 18.)
   az Európai Gazdasági és Szociális Bizottság egy szlovák tagjának kinevezéséről
   (2014/168/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a szlovák kormány által benyújtott jelölésre,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU, Euratom határozatot (1).

               (2)

               Dušan BARČIK hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Anton SZALAY-t (President of Slovak Trade Union of Health and Social Services) a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. március 18-án.

            a Tanács részéről

            az elnök

         E. VENIZELOS

      (1)  HL L 251., 2010.9.25., 8. o.


title: A Tanács (EU) 2016/1743 határozata (2016. szeptember 20.) az Európai Unió és a Kolumbiai Köztársaság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő megkötéséről

text:
               30.9.2016

               HU

               Az Európai Unió Hivatalos Lapja

               L 264/25

         A TANÁCS (EU) 2016/1743 HATÁROZATA
   (2016. szeptember 20.)
   az Európai Unió és a Kolumbiai Köztársaság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben a 218. cikke (6) bekezdése második albekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A Bizottság az Európai Unió nevében tárgyalásokat folytatott a Kolumbiai Köztársasággal a rövid távú tartózkodásra jogosító vízumok alóli mentességről szóló megállapodásról (a továbbiakban: a megállapodás).

               (2)

               Az (EU) 2015/2399 tanácsi határozattal (2) összhangban a megállapodást 2015. december 3-án aláírták, és azóta ideiglenesen alkalmazzák.

               (3)

               A megállapodás szakértői vegyes bizottságot hoz létre a megállapodás igazgatása céljából. Az Uniót e vegyes bizottságban a Bizottság képviseli, amelyet a tagállamok képviselőinek kell támogatniuk.

               (4)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (3) összhangban nem vesz részt. Ennélfogva az Egyesült Királyság nem vesz részt e határozatnak az elfogadásában, az rá nézve nem kötelező és nem alkalmazandó.

               (5)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (4) összhangban nem vesz részt. Ennélfogva Írország nem vesz részt e határozatnak az elfogadásában, az rá nézve nem kötelező és nem alkalmazandó.

               (6)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Kolumbiai Köztársaság közötti, a rövid távú tartózkodásra jogosító vízumok alóli mentességről szóló megállapodást az Unió nevében a Tanács jóváhagyja.
   2. cikk
   A megállapodás 8. cikkének (1) bekezdésében előírt értesítést az Unió nevében a Tanács elnöke teszi meg (5).
   3. cikk
   A megállapodás 6. cikke szerint létrehozott szakértői vegyes bizottságban a tagállamok képviselőinek támogatásával a Bizottság látja el az Unió képviseletét.
   4. cikk
   Ez a határozat az elfogadásának napján lép hatályba.

      Kelt Brüsszelben, 2016. szeptember 20-án.

            a Tanács részéről

            az elnök

         I. KORČOK

      (1)  2016. június 8-i egyetértés (a Hivatalos Lapban még nem tették közzé).

      (2)  A Tanács (EU) 2015/2399 határozata (2015. október 26.) az Európai Unió és a Kolumbiai Köztársaság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő aláírásáról és az ideiglenes alkalmazásáról (HL L 333., 2015.12.19., 1. o.).

      (3)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (4)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (5)  A Tanács Főtitkársága gondoskodik a megállapodás aláírása napjának az Európai Unió Hivatalos Lapjában való közzétételéről.